et siis. riietus. kui kontsakingadest rääkida. no ei, jätame tegelikult selle teema. kontsaking ei ole mina. jah, tallinna tüdrukuna suudan ma tikkontsadel ka mööda vanalinna munakivitänavaid kõndida ilma, et ma esimese kolme minuti jooksul ninali käiks, aga no… ei mäletagi, millal ma viimati päriselt ka kontsakingad jalga sain. ja igasuguse kontsata võiks vabalt olla kogu minu jalatsipark, mina ei nutaks.  seelikut kanda mulle meeldib, kuid kuna mul hetkel absoluutset lemmikseelikut pole, siis trehvab mind seelikuga viimasel ajal vähe. pealegi, seelik nõuab enamasti sukapükse ja vot sukapüksid on saatanast. no ei ole minu kraam. KUI ma sukapüksid jalga ajan, siis peavad need vähemalt ilusad ja lõbusad olema. ihukarva õhukesed sukapüksid aga on samaväärne riigireetmisega. nii ma siis enamasti valingi oma tualetid selle järgi, et sukapükse kandma ei peaks. :) sokid, põlvikud, sukad käivad küll. :)  igasugu ilusad pluusid-topid ja asjad peavad olema täpselt sellised, et neis saaks viiulit mängida, nii et miski kuskilt ei käriseks ega kortsuks ega tõuseks üles vms. ka siis, kui antud riietusesemes pole elu sees plaanis viiulit mängida. igsugu pintsakulaadsed hilbud välistab see kohe.  üleriietel peab olema selline pikkus, et kummardudes selg paljaks ei läheks. ja kapuuts, palun. ja soonik varruka ääres, et külm sisse ei puhuks. ja soovitatavalt kõrge krae. suured taskud ka. ei kõla vist eriti naiselikult…?